K O R R A L D U S

Haapsalu,		                          05. juuni 2013 nr 369

Korteriomandite elektroonilise enampakkumise
korras võõrandamise tingimuste kinnitamine
(Kalda tn 3/5 korterid 1, 2, 3 ja 4, Haapsalu)

Tulenevalt Haapsalu Linnavolikogu 31.05.2013 otsusest nr 213 ja juhindudes Haapsalu Linnavolikogu 30.03.2012 määruse nr 55 „Haapsalu linnavara valitsemise kord“ § 14 lg 2 ja 3, § 26, kohaliku omavalitsuse korralduse seaduse § 30 lg 1 p 2, Haapsalu põhimääruse § 35 lg 1 p 2, § 55 lg 1 p 1 ja haldusmenetluse seadusest Haapsalu Linnavalitsus

k o r r a l d a b :

1.	Kinnitada Haapsalu linnale kuuluva korteriomandite enampakkumise korras võõrandamise tingimused järgmiselt:
1.1	Korteriomandite andmed
1.1.1	- kinnistu registriosa number 1969932;
- reaalosa eluruum Kalda tn 3/5-1, Haapsalu;
- eluruumi üldpind 36,30 m2;
- katastritunnus 18301:006:0014;
- pindala 1667 m2;
- 363/5400 mõttelist osa kinnistust;
- katastriüksuse sihtotstarve 70 % elamumaa, 30% ärimaa.

1.1.2	- kinnistu registriosa number 1970032;
- reaalosa eluruum Kalda tn 3/5-2, Haapsalu;
- eluruumi üldpind 25,50 m2;
- katastritunnus 18301:006:0014;
- pindala 1667 m2;
- 255/5400 mõttelist osa kinnistust;
- katastriüksuse sihtotstarve 70% elamumaa, 30% ärimaa.

1.1.3	- kinnistu registriosa number 1970132;
- reaalosa eluruum Kalda tn 3/5-3, Haapsalu;
- eluruumi üldpind 32,40 m2;
- katastritunnus 18301:006:0014;
- pindala 1667 m2;
- 324/5400 mõttelist osa kinnistust;
- katastriüksuse sihtotstarve 70% elamumaa, 30% ärimaa;
- koormatud üürilepinguga.

1.1.4	- kinnistu registriosa number 1970232;
- reaalosa eluruum Kalda tn 3/5-4, Haapsalu;
- eluruumi üldpind 27,70 m2;
- katastritunnus 18301:006:0014;
- pindala 1667 m2;
- 277/5400 mõttelist osa kinnistust;
- katastriüksuse sihtotstarve 70% elamumaa, 30% ärimaa.

1.2	Korteriomandid võõrandatakse tervikvarana. Elektroonilise enampakkumise alghind 12 000 (kaksteist tuhat) eurot.
1.3	korteriomandite Kalda 3/5 – 1, 2, 3 ja 4, Haapsalu elektroonilise enampakkumise korraldaja on Haapsalu Linnavalitsus;
1.4	enampakkumine viiakse läbi üldkasutatava andmesidevõrgu vahendusel Osta.ee portaalis (www.osta.ee).
1.5	korteriomandite elektroonilisest enampakkumisest võivad osa võtta kõik isikud, kui õigusaktidest ei tulene teisiti;
1.6	tagatisraha on 1200 (üks tuhat kakssada) eurot. Enampakkumisele määratud tagatisraha broneeritakse pakkumise tegemisel pakkuja Osta.ee e-kontolt, ilma tasumata ei lase oksjonisüsteem pakkumist teha. Broneering tühistatakse, kui keegi teeb oksjonil suurema pakkumise. Enne pakkumise sisestamist peab olema tasutud tagatisraha. Enampakkumise võitja tagatisraha tasaarveldatakse müügihinna tasumisel. Osta.ee konto on igal registreerunud kasutajal. E-kontole saab konto omanik läbi pangalingi kanda ettemaksuks raha, mida saab 
kasutada tagatisraha, osavõtutasude ja arvete tasumiseks. Kui pakkuja ei võida enampakkumist, siis eemaldatakse e-kontol tagatisraha broneering ning pakkuja saab antud summa tagasi oma pangakontole kanda;
1.7	pakkuja peab olema registreeritud Osta.ee keskkonna kasutajaks ning tema isik peab olema tuvastatud kas ID kaardi või pangalingi kaudu. Pakkumised tuleb sisestada enampakkumisele Osta.ee portaalis;
1.8	Osta.ee portaalis korteriomandite kohta pakkumist tehes kinnitab Pakkuja, et on tutvunud ja nõustub käesolevate protseduurireeglitega ning on tutvunud korteriomanditega ning on teadlik korteriomandite seisukorrast ja ei oma selles osas Haapsalu Linnavalitsusele pretensioone. Korteriomanditega tutvumiseks tuleb pöörduda tööpäevadel Haapsalu Linnavalitsuse linnavara peaspetsialisti Madis Raudsepp’a poole (tel 472 5311, mobiil 5344 5699, e-post madis.raudsepp@haapsalulv.ee);
1.9	juhul, kui enampakkumisel osaleja osutub enampakkumise võitjaks ning enampakkumine kinnitatakse, kohustub ta maksma korteriomandite eest tema pakutud hinna;
1.10	võimalik on teha kaht erinevat liiki pakkumist:
1.10.1	tavapakkumine: pakkuja sisestab summa, mida soovib pakkuda ja süsteem teeb kohe vastavas summas pakkumise. Pakkumine peab olema vähemalt pakkumise sammu võrra suurem eelmisest. Erandiks on kõige esimene pakkumine, mille saab teha alghinnaga võrdse;
1.10.2	automaatpakkumine: pakkuja sisestab suurima summa, mida on nõus pakkuma. Süsteem teeb seejärel ise pakkuja eest pakkumisi suurendades summat, kui keegi pakkuja üle pakub, pakkumise sammu võrra. Kui automaatpakkumine ei ole enam piisavalt suur, et viimast pakkujat sammu võrra üle pakkuda, pakub süsteem välja pakkuja määratud suurima summa. Kui mitu pakkujat teevad automaatpakkumise, jääb peale neist suurim, pakkudes väiksema üle maksimaalselt pakkumise sammu võrra. Vahepealseid samme ei näidata. Kui kaks pakkujat teevad automaatpakkumise samale summale, eelistatakse ajaliselt esimest pakkujat;
1.11	Vaikimisi on pakkumise tegemisel ette antud minimaalne võimalik summa. Kui pakkuja teeb minimaalse võimaliku pakkumise, ei ole tava- ja automaatpakkumisel erisusi;
1.12	Pakkumise samm on 100 (üks sada) eurot, mille võrra saab enampakkumisel osalemiseks hinda tõsta;
1.13	Enampakkumine kestab Osta.ee portaalis 12.06.2013 kuni 10.07.2013 kella 12.00. Kogu enampakkumise kestvuse ajal on võimalik teha pakkumisi. Korteriomandite hetkehind on reaalajas nähtav enampakkumise juures. Pakkumised teinud isikute kohta näidatakse nende registreeritud kasutajanimesid. Enampakkumise võitja on kõrgeima pakkumise esitanud isik;
1.14	Enampakkumise puhul on tegemist pikeneva (dünaamilise) lõpuga enampakkumisega ning pikenemise samm on 5 minutit. Enampakkumise pikenemine on piiratud kolme tunniga;
1.15	Enampakkumise tulemused tehakse kõigile enampakkumisel osalejatele teatavaks Osta.ee portaalis kohe pärast enampakkumise võitja selgumist. Enampakkumise protokolli kinnitab Haapsalu Linnavalitsuse komisjon;
1.16	Komisjon tunnistab enampakkumise nurjunuks, kui enampakkumisele ei tehtud ühtegi pakkumist vähemalt alghinna ulatuses ning enampakkumise nurjunuks tunnistamisel müügilepingut ei sõlmita;
1.17	Kolme päeva jooksul pärast enampakkumise tulemuste teatavakstegemist Osta.ee portaali vahendusel on enampakkumisel osalejatel ning teistel asjaosalistel õigus esitada komisjonile proteste enampakkumise läbiviimise kohta. Komisjon registreerib saadud protestid ja esitab koos oma seisukohaga kahe päeva jooksul müügi korraldajale, kes kolme päeva jooksul teeb otsuse protesti rahuldamise või rahuldamata jätmise kohta;
1.18	Enampakkumise tulemused kinnitatakse või jäetakse kinnitamata kümne päeva jooksul peale enampakkumise toimumist.
Enampakkumise tulemused jäetakse kinnitamata, kui:
1.18.1	enampakkumise läbiviimisel rikuti oluliselt enampakkumise protseduuri;
1.18.2	selgus, et enampakkumise võitjal ei olnud õigust enampakkumisest osa võtta;
1.18.3	enampakkumise läbiviimisel on rikutud õigusaktidega sätestatud korda;
Enampakkumise tulemuste kinnitamata jätmise põhjused formuleeritakse kirjalikult. Enampakkumise tulemuste kinnitamata jätmise korral müügilepingut ei sõlmita. Enampakkumise tulemuste mittekinnitamine enampakkumise protseduurireeglite rikkumise või õigusaktide nõuete rikkumise tõttu müügi korraldaja süül kohustub müügi korraldaja tagastama ostjale tema tasutud tagatisraha täies ulatuses. Muid täiendavaid kulutusi ei hüvitata;
1.19	korteriomandite elektroonilise enampakkumise võitjal (edaspidi nimetatud Ostja) tasuda korteriomandite ostuhind hiljemalt korteriomandite notariaalse ostu-müügilepingu sõlmimise päevale eelnevaks päevaks ja kanda ostuhind Haapsalu Linnavalitsuse pangaarvele nr 10602002431007 SEB Pangas või esitada tagasivõtmatu panga garantiikiri ostuhinna tasumise kohta 3 pangapäeva jooksul peale ostu-müügilepingu sõlmimist käesolevas punktis nimetatud pangaarvele. Panga garantiikirja originaal esitada kirjalikus vormis hiljemalt korteriomandite notariaalse ostu-müügilepingu sõlmimise päevale eelnevaks päevaks;
1.20	notaritasu tasuda täies ulatuses Ostjal;
1.21	korteriomandite Ostjal sõlmida eelnimetatud korteriomandite notariaalne ostu-müügileping 30 päeva jooksul kinnistu enampakkumise tulemuste kinnitamise otsuse teatavakstegemisest, s.o. 30 päeva jooksul eelnimetatud otsuse koopia kättesaamise päevale järgnevast päevast arvates. Käesolevas punktis nimetatud tähtajaks kinnistu notariaalse ostu-müügi lepingu sõlmimata jätmise korral tunnistatakse enampakkumine nurjunuks ning enampakkumise tulemused tühistatakse ja Ostja poolt tasutud tagatisraha ei tagastata;
2.	Kinnitada elektroonilise enampakkumise ettevalmistamiseks ja läbiviimiseks kolmeliikmeline komisjon:
Peeter Vikman, komisjoni esimees
Reimo Reimer, komisjoni liige
Madis Raudsepp, komisjoni liige
3.	Avalike suhete spetsialistil (T. Parbus) avaldada enampakkumise kuulutus Haapsalu veebileheküljel ja ajalehes Lääne Elu. Linnavara peaspetsialistil edastada enampakkumise andmed oksjoni läbiviijale, kes avaldab ka enampakkumise kuulutuse kinnisvaraportaalis www.kv.ee. Aselinnapeal (P. Vikman) korraldada enampakkumise tulemuste kinnitamine ja ostu-müügi lepingute sõlmimine Ostjaga.
4.	Korraldus jõustub teatavakstegemisest.

Urmas Sukles
Linnapea				Erko Kalev
      									Linnasekretär